NORAKSTS

|  |  |
| --- | --- |
| 25.02.2021. | Nr.3/8 |

###### PIEKRIŠANA SIA ”JELGAVAS NEKUSTAMĀ ĪPAŠUMA PĀRVALDE” NEKUSTAMĀ ĪPAŠUMA PELDU IELĀ 20, JELGAVĀ ATSAVINĀŠANAI UN IEGULDĪŠANAI EIROPAS MĀJOKĻU KOOPERATĪVĀ

###### *LIM LIVING IN METROPOLISES SCE*

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, J.Strods, I.Jakovels, S.Stoļarovs, A.Eihvalds, G.Kurlovičs, A.Rublis), **PRET –** nav, **ATTURAS – 2** (L.Zīverts, R.Šlegelmilhs),

Saskaņā ar 2020.gada 28.februāra SIA „Jelgavas nekustamā īpašuma pārvalde” (reģ.Nr.43603011548) ārkārtas dalībnieku sapulcē nolemto, SIA ”Jelgavas nekustamā īpašuma pārvalde” (turpmāk – JNĪP) 2020.gada 17.novembrī iegādājās zemesgabalu Peldu ielā 20, Jelgavā, kas tika atdalīts no nekustamā īpašuma Peldu ielā 8, Jelgavā, īres nama būvniecībai.

Nekustamais īpašums ar kadastra numuru 0900 014 0340 Peldu ielā 20, Jelgavā sastāv no zemes vienības 10107 m2 platībā (kadastra apzīmējums 0900 014 0336) un Zemgales rajona tiesas Zemesgrāmatu nodaļā reģistrēts uz JNĪP vārda (Jelgavas pilsētas zemesgrāmatas nodalījums Nr.100000606477). Saskaņā ar Valsts zemes dienesta Nekustamā īpašuma Valsts kadastra informācijas sistēmas datiem, nekustamā īpašuma kadastrālā vērtība ir 37 036 *euro*. Saskaņā ar SIA “Grant Thornton Baltic” 2020.gada 14.decembra novērtējumu, zemes gabala tirgus vērtība ir 39 400 *euro*.

Saskaņā ar 2021.gada 5.janvāra JNĪP ārkārtas dalībnieku sapulces protokolu Nr.1/2021 JNĪP plāno nekustamo īpašumu Peldu ielā 20, Jelgavā atsavināt un ieguldīt Eiropas mājokļu kooperatīvā *LiM Living in metropolises SCE* (Eiropas Biznesa reģistra reģistrācijas Nr.4516809, juridiskā adrese: *Knobelsdorffstraβe 96, 14050 Berlin, Germany*, kas darbojas saskaņā ar Eiropas Savienības Padomes 2003.gada 22.jūlija Regulu (EK) Nr.1435/2003 par Eiropas Kooperatīvās sabiedrības (SCE) statūtiem), lai, piesaistot investīcijas, realizētu kopīgu projektu - pieejama īres nama būvniecību Jelgavā.

Saskaņā ar Publiskas personas kapitāla daļu un kapitālsabiedrību pārvaldības likuma 4.panta otro daļu, publiskas personas kapitālsabiedrībai var būt līdzdalība citā kapitālsabiedrībā, ja ir spēkā viens no šādiem nosacījumiem:

1) kapitālsabiedrības darbība atbilst publiskas personas līdzdalības nosacījumiem, kas paredzēti Valsts pārvaldes iekārtas likuma 88.panta pirmajā daļā;

2) līdzdalība tieši nodrošina publiskas personas kapitālsabiedrības vispārējo stratēģisko mērķu un vidēja termiņa darbības stratēģijā noteikto mērķu sasniegšanu.

Saskaņā ar Nacionālā attīstības plāna 2021.-2027.gadam (NAP2027) projektā (atbalstīts Ministru kabineta 2020.gada 25.februāra sēdē (33.§)) prioritātes “Kvalitatīva dzīves vide un teritoriju attīstība” rīcības virziena “Mājoklis” mērķi, kas paredz - Latvijā visām mājsaimniecībām ir pieejami mājokļi; esošais dzīvojamais fonds līdz 2050.gadam atbilst augstiem energoefektivitātes, būvniecības, drošības un labiekārtotības standartiem; tiesiskais regulējums veicina privātos un publiskos ieguldījumus dzīvojamā fonda izveidei, mājokļi tiek uzskatīti par būtisku dzīves līmeņa un sabiedrības vispārējās dzīves kvalitātes elementu un ir izvērtēti tie riski, kas varētu rasties, ja situācija mājokļu jomā pasliktinātos, nelabvēlīgi ietekmējot tādas jomas kā darba tirgus darbība, sociālās iekļautības process un sabiedrības veselības stāvoklis.

Saskaņā ar Jelgavas pilsētas attīstības programmas 2014.-2020.gadam investīciju plāna rīcībpolitikas “Kvalitatīva un droša pilsētvide” īstenošanai plānoto projekta ideju Nr.5.2.2. “Būvprojekta izstrāde un pašvaldības daudzdzīvokļu īres nama būvniecība” un JNĪP vidēja termiņa darbība stratēģijā 2021.-2023.gadam (apstiprināta 30.10.2020. ārkārtas dalībnieku sapulcē (protokols Nr.4/2020)) noteiktos mērķus, jaunas, videi draudzīgas daudzdzīvokļu dzīvojamās mājas būvniecība un īres dzīvokļu pieejamība sekmēs saimniecisko darbību Jelgavas pilsētā, veicinās bezdarba samazināšanos, sniegs iedzīvotājiem drošības sajūtu un veicinās piederību Jelgavai un Latvijai, ir uzskatāms, ka JNĪP līdzdalība Eiropas mājokļu kooperatīvā *LiM Living in metropolises SCE* atbilsts Valsts pārvaldes iekārtas likuma 88.panta pirmās daļas 2.punktam (publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai).

Saskaņā ar Publiskas personas kapitāla daļu un kapitālsabiedrību pārvaldības likuma 4.panta trešo daļu, JNĪP iesniegusi nekustamā īpašuma Peldu ielā 20, Jelgavā atsavināšanas un ieguldījuma Eiropas mājokļu kooperatīva *LiM Living in metropolises SCE* ekonomisko pamatojumu. Ieguldījuma mērķis - pieejamu īres namu būvniecība ar 150 dzīvokļiem, piesaistot investīcijās vairāk kā 10 000 000 *euro*. Saskaņā ar Savstarpējās sadarbības nodomu līgumu par ekonomiski pieejamu mājokļu būvniecību Jelgavā, kas noslēgts 2019.gada 22.novembrī starp Eiropas mājokļu kooperatīvu “*LiM Living in metropolises*” *SCE*, JNĪP un Austrumeiropas mājokļu nozares iniciatīvas uzņēmumu “*Initative Wohnungswirtschaft Osteuropa*” *e.V*, JNĪP arī pārvaldīs jaunizbūvētās dzīvojamajās mājas un uzņemsies organizēt dzīvokļu izīrēšanu.

Saskaņā ar Eiropas Savienības Padomes 2003.gada 22.jūlija Regulu (EK) Nr.1435/2003 par Eiropas Kooperatīvās sabiedrības (SCE) statūtiem (Oficiālais Vēstnesis L207, 18/08/2003, Lpp.0001-0024), Publiskas personas kapitāla daļu un kapitālsabiedrību pārvaldības likuma 4.panta otro daļu, 5.panta otro daļu un 82.panta otro daļu, Publiskas personas mantas atsavināšanas likuma 3.panta pirmās daļas 4.punktu, 5.panta pirmo daļu, 40.pantu un Savstarpējās sadarbības nodomu līgumu par ekonomiski pieejamu mājokļu būvniecību Jelgavā, kas noslēgts 2019.gada 22.novembrī starp Eiropas mājokļu kooperatīvu “*LiM Living in metropolises*” *SCE*, SIA „Jelgavas nekustamā īpašuma pārvalde” un Austrumeiropas mājokļu nozares iniciatīvas uzņēmumu “*Initative Wohnungswirtschaft Osteuropa*” *e.V*,

**JELGAVAS PILSĒTAS DOME NOLEMJ:**

Piekrist, ka SIA ”Jelgavas nekustamā īpašuma pārvalde” atsavina nekustamo īpašumu Peldu ielā 20, Jelgavā (kadastra numurs 0900 014 0340) par nosacīto cenu 39 400 *euro*, ieguldot to Eiropas mājokļu kooperatīvā *LiM Living in metropolises SCE* tirgus virzīta modeļa par pieejamu īres dzīvojamo platību un ilgtspējīgu, energoefektīvu daudzdzīvokļu ēku izstrādei un būvniecībai Jelgavas pilsētā ar Eiropas mājokļu kooperatīva “*LiM Living in Metropolises*” *SCE* atbalstu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.februārī